Ulsteinvik

Ulsteinvik er en by, et tettsted og administrasjonssenter i Ulstein kommune i Møre og Romsdal. Tettstedet har  innbyggere per . Ulsteinvik er handelssentrum i kommunen og har dessuten store skipsverft og annen mekanisk industri. I Ulsteinvik finner man også en videregående skole, en folkehøgskole og Høddvoll stadion, hjemmebanen til Idrottslaget Hødd. Ulsteinvik ble en by i år 2000, etter vedtak i kommunestyret.

 Geografi 
Ulsteinvik ligger hovedsakelig på øya Hareidlandet, som i gammel tid ble kalt Hǫð. Den moderne skrivemåten blir Hod. Skolekretsen Ulsteinvik består av de seks gårdene Fjelle, Osnes, Vik, Saunes, Hofset og Holseker, som gir en snevrere definisjon av tettstedet. Sentrum blir i dagligtale ofte kalt Vik.

Hareidlandet er delt mellom to kommuner, Hareid og Ulstein. Ulsteinvik er omgitt av flere fjelltopper med mange muligheter for fjellturer. Det høyeste fjellet er Blåtinden, 697 meter over havet. Byen ligger innenfor flere holmer, skjær og øyer, innenfor Norskehavet. Det er flere strender, fra Ulsteinvik og utover mot Flø.

Ulsteinvik har store forekomster av den sjeldne bergarten eklogitt. Den interesserer forskere fra hele verden. Harrison Schmitt, som var mannskap på Apollo 17, har studert denne bergarten i Ulsteinvik.

Næringsliv
Kongsberg Marine (Tidligere Rolls Royce Commercial Marine) har en produksjonsenhet i Ulsteinvik.

Ulstein Group er et internasjonalt rettet firma innenfor skipsbygging og skipsdesign. Den kjente X-baugen er utviklet her. Bedriften leverer også ulike maritime, tekniske løsninger.

Kleven Verft på Dimnøya er en del av Kleven Maritime AS og er et familieselskap som blant annet eier Myklebust verft i Sande og en avdeling på Rovde i Vanylven.

Mange av dagens hurtigruter er bygget ved Ulstein Verft og Kleven verft.

Ulsteinvik har også en rekke andre teknologibedrifter.

 Sport 
Fotballaget Hødd kommer fra Ulsteinvik. Laget hadde sin storhetstid på 1960- og 1970-tallet, med fem sesonger i 1. divisjon (1966, 1969, 1970, 1971 og 1972), og en sesong i Tippeligaen i 1995. Klubben er kjent for sin talentutvikling. Laget topper maratontabellen for det nest øverste nivået i norsk fotball. Hødd vant Norgesmesterskapet i fotball for menn 2012, etter å ha slått  på straffer. SKlubbens spporterklubb heter Blåsarane. 

Byen har områder velegnet for surfing og bruk av seilbrett.

Hekkeløperen Karsten Warholm kommer fra Ulsteinvik.

 Klima 
Måned jan feb mar apr mai jun jul aug sep okt nov desGjennomsnitt °C 2,4 	 -1,4 3,7 8,4  9,7 12,2  15,9  13,2  10,3 5,6 2,6 0,6''Kilde: Meteorologisk institutt . Alle data er fra målestasjonen ved Ørsta/Volda lufthavn. Tabellene viser gjennomsnittstemperatur.

 Media 
Lokalavisen for Ulsteinvik er Vikebladet Vestposten, som tidligere var to aviser som er slått sammen. Avisen dekker kommunene Ulstein og Hareid. Sunnmørsposten har også kontor i Ulsteinvik. 

 Smak Av Ulstein 
Smak Av Ulstein, tidlegare Ulsteindagane, blir arrangert i juni hvert år. Under festivalen blir satt opp stands og boder, og det blir arrangert konserter, tivoli og andre kulturtilbud.

 Trebåtfestivalen 
Trebåtfestivalen i Ulsteinvik blir arrangert årlig i august. Festivalen samler båtentusiaster fra hele landet. En lokal versjon av Ta sjansen er ett av høydepunktene, sammen med konserter og dans på rådhusplassen. Festivalen blir arrangert av Ullaholm Båtklubb.

Referanser

Eksterne lenker
 Ulstein Kommune
 Trebåtfestivalen i Ulsteinvik
 Hødd
 Blåsarane 
 Vikebladet
 Ulstein Verft
 Kleven Verft

Kategori:Bosetninger i Ulstein
Kategori:Byer i Møre og Romsdal
Kategori:Tettsteder i Møre og Romsdal
Kategori:Tidligere fergesteder i Møre og Romsdal
Kategori:Havnebyer i Norge
Kategori:Havnebyer ved Nordsjøen